钦定古今图书集成/明伦汇编/闺媛典/第137卷 > 杨仕荣妻倪氏
## 钦定古今图书集成/明伦汇编/闺媛典/第137卷 > 杨仕荣妻倪氏

按《广信府志》：“倪氏，杨仕荣妻，名妙玉，贵溪人。性颖悟，
识大义，归杨励荣以学，有儒者风。荣疾革，问以后事，
截发示之，荣目遂瞑，时年二十有六。邻妪讽再嫁，泣
曰：‘妾发固在也，背舅姑不孝，弃孤不仁，食言不信，何
以为人’？闻者起敬。舅姑殁，丧葬以礼，教孤子有成。成
化初，有诏旌其门。年七十有八卒。”